**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky o poskytovaní pomoci na vykonávanie opatrení zahrnutých do vnútroštátneho programu pre sektor včelárstva |
| **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *júl 2019* |
| **Predpokladaný termín predloženia na MPK\*** | *august 2019* |
| **Predpokladaný termín predloženia na Rokovanie vlády SR\*** | *september 2019* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Dôvodom predloženia návrhu nariadenia vlády SR je rozsah zmien v schválenom Národnom programe stabilizácie a rozvoja slovenského včelárstva na roky 2019/2020 až 2021/2022. Predložený návrh nariadenia vlády SR upravuje opatrenia a podmienky, na základe ktorých je možné žiadať o podporu v sektore včelárstva. |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Cieľom pripravovaného návrhu nariadenia je úprava podmienok poskytovania pomoci v odvetví včelárstva v súlade s Národným programom stabilizácie a rozvoja slovenského včelárstva na roky 2019/2020 až 2021/2022, ktorý bol vypracovaný v súlade s čl. 55 nariadenia Európskeho parlamentu a Rady (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č.1234/2007 (Ú. v. EÚ L 347, 20.12.2013) v platnom znení, a ktorý bol schválený poradou vedenia Ministerstva pôdohospodárstva a rozvoja vidieka Slovenskej republiky a následne predložený na schválenie Európskej komisii na základe čl. 3 vykonávacieho nariadenia Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva (Ú. v. EÚ L 211, 8.8.2015). |

|  |
| --- |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Včelári registrovaní v CRHZ ako vlastníci včelstva, včelárske združenia, organizačné jednotky včelárskych združení s právnou subjektivitou, včelárski začiatočníci, ktorí sú fyzickými osobami. |
| 1. **Alternatívne riešenia**
 |
| Ak by nedošlo k prijatiu navrhovaného nariadenia, chýbal by právny rámec pre poskytovanie pomoci v rámci spoločnej organizácie trhov v sektore včelárstva. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| Nie |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | ☐ | Pozitívne | ☐ | Žiadne | ☒ | Negatívne |
|  z toho rozpočtovo zabezpečené vplyvy | ☒ | Áno | ☐ | Nie | ☐ | Čiastočne |
| **Vplyvy na podnikateľské prostredie** | ☒ | Pozitívne | ☐ | Žiadne | ☐ | Negatívne |
|  z toho vplyvy na MSP | ☒ | Pozitívne | ☐ | Žiadne | ☐ | Negatívne |
| **Sociálne vplyvy** | ☐ | Pozitívne | ☒ | Žiadne | ☐ | Negatívne |
| **Vplyvy na životné prostredie** | ☐ | Pozitívne | ☒ | Žiadne | ☐ | Negatívne |
| **Vplyvy na informatizáciu** | ☐ | Pozitívne | ☒ | Žiadne | ☐ | Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| vplyvy služieb verejnej správy na občana | ☐ | Pozitívne | ☒  | Žiadne | ☐ | Negatívne |
| vplyvy na procesy služieb vo verejnej správe | ☐ | Pozitívne | ☒  | Žiadne | ☐ | Negatívne |
| **Vplyvy na manželstvo, rodičovstvo a rodinu** | ☐ | Pozitívne | ☒ | Žiadne | ☐ | Negatívne |

|  |
| --- |
| 1. **Poznámky**
 |
| Navrhované nariadenie vlády SR nebude mať sociálne vplyvy, nakoľko pomoc pre sektor včelárstva SR, poskytovaná pre konečných prijímateľov, ktorými sú fyzické osoby, sa poskytuje na vykonávanie konkrétnych včelárskych opatrení a podopatrení, spočívajúcich najmä a) v investíciách do majetku používaného vo včelárstve (pričom navrhované nariadenie vlády SR striktne nerozlišuje obchodný majetok podnikateľa a osobný majetok fyzickej osoby nepodnikateľa), ako napríklad v obstarávaní nových technických pomôcok alebo zariadení na získavanie, spracovanie alebo skladovanie včelárskych produktov alebo v ich technickom zhodnocovaní, v obstarávaní vecí slúžiacich na vybavenie včelníc alebo v obstarávaní plemenného materiálu včiel medonosných či v obstarávaní nových úľových zostáv alebo včelstiev pre včelárskych začiatočníkov, b) v zabezpečovaní praktických činností vykonávaných vo včelárstve, ako napríklad v zabezpečovaní ochrany včelstiev, úľov alebo včelárskych zariadení pred poškodením alebo odcudzením, v monitorovaní sezónneho stavu včelstiev, v sezónnych presunoch včelstiev, v ošetrovaní včelstiev veterinárnymi liekmi alebo v zabezpečovaní analýz včelárskych produktov na zisťovanie ich kvality a zdravotnej neškodnosti alebo c) vo vypracúvaní alebo realizácii projektov aplikovaného výskumu alebo iných projektov týkajúcich sa včelárstva.Nejde teda o takú formu pomoci, ktorá by mala vplyv na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť alebo vplyvy na zamestnanosť v zmysle Metodiky postupu pre analýzu sociálnych vplyvov. |
| 1. **Kontakt na spracovateľa**
 |
| e-mail: nikola.svetlakova@land.gov.sk, tel.: 02/59 266 550e-mail: andrej.batel@land.gov.sk, tel.: 02/59 266 349 |
| 1. **Zdroje**
 |
| Konzultácie s predstaviteľmi podnikateľských subjektov v oblasti včelárstva a odbornej včelárskej verejnosti sa uskutočnili v rámci pracovných zasadnutí od 13. 11. 2018 do 03.05.2019.Konzultácie ďalej prebiehali písomnou formou a formou komunikácie na diaľku. Pripomienky subjektov v sektore včelárstva boli zapracované. Opatrenia na podporu zlepšenia podmienok pri produkcii a obchodovaní s včelími produktmi boli oproti ich pôvodnému zneniu uvedenému v nariadení vlády SR č. 135/2017 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi zmenené na základe týchto pripomienok.Uvedené včelárske opatrenia boli prispôsobené vnútroštátnemu programu rozvoja včelárstva, do ktorého boli zahrnuté len včelárske opatrenia podľa čl. 55 ods. 4 a) až f) nariadenia (EÚ) č. 1308/2013, a to na základe konzultácií so zástupcami podnikateľských subjektov v sektore včelárstva a so zástupcami ostatných osôb, ktoré v sektore včelárstva v SR pôsobia.Predmetom konzultácií bola aj úprava výšok refundovateľných nákladov na jednotlivé včelárske podopatrenia a zavedenie nových včelárskych podopatrení.Konzultácie so zástupcami podnikateľských subjektov v sektore včelárstva sa skončili vzájomnou zhodou. |
| 1. **Stanovisko Komisie pre posudzovanie vybraných vplyvov z PPK**
 |
| **I. Úvod:** Ministerstvo pôdohospodárstva a rozvoja vidieka Slovenskej republiky dňa 18. júla 2019 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „*Návrh nariadenia vlády Slovenskej republiky o poskytovaní pomoci v rámci spoločnej organizácie poľnohospodárskych trhov na vykonávanie opatrení zahrnutých do vnútroštátneho programu pre sektor včelárstva“.* Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené a pozitívne vplyvy na podnikateľské prostredie, vrátane pozitívnych vplyvov na malé a stredné podniky.  **II. Pripomienky a návrhy zmien:** Komisia uplatňuje k materiálu nasledovné pripomienky ani odporúčania:**K doložke vybraných vplyvov**Ak má predkladateľ zato, že predmetné opatrenia a podmienky, na základe ktorých je možné žiadať o podporu v sektore včelárstva sa dotýkajú fyzických osôb (včelársky začiatočníci) marginálne, Komisia žiada danú skutočnosť uviesť aj bode 10. Poznámky doložky vybraných vplyvov.  V opačnom prípade vznikajú sociálne vplyvy, ktoré je potrebné označiť v bode 9 doložky vybraných vplyvov a zhodnotiť v analýze sociálnych vplyvov, ktorá sa tak stáva povinnou súčasťou predkladaného materiálu.**K vplyvom na podnikateľské prostredie**Komisia odporúča predkladateľovi, aby v rámci Analýzy vplyvov na podnikateľské prostredie kvalitatívne popísal a v prípade opatrení, kde je to možné a u ktorých sú k dispozícii dáta aj kvantitatívne vyčíslil, v čom bude spočívať pozitívny vplyv na podnikateľov, v dôsledku prijatia novej vyhlášky v oblasti podpory včelárskeho sektora, v porovnaní s pôvodnou právnou úpravou. Takýto kvalitatívny opis totiž v príslušnej analýze úplne absentuje a teda označenie pozitívnych vplyvov na podnikateľské prostredie tak v Doložke vybraných vplyvov, nenachádza v analýze žiadnu oporu. Nakoľko analýzy slúžia pre relevantné subjekty k uľahčeniu identifikácie príslušných vplyvov, v tomto prípade sa ich zatiaľ podnikateľ dozvie iba na základe preštudovania si rozsiahlej osobitnej časti dôvodovej správy, čím analýza stráca opodstatnenie. **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |